cyanic-selkie/wikianc huggingface dataset:
Έλεγχος Εναέριας Κυκλοφορίας
Διαδίκτυο Ραντάρ (RAD-NET = Radar Network) και ARTAS (Air Traffic Tracker and Server)
Φυσικά το σύστημα ΕΕΚ, όταν πρόκειται για υπολογισμούς πολλαπλών στόχων που αλληλεπικαλύπτονται υποχρεώνεται να κάνει ένα σωρό υπολογισμούς ώστε να φιλτράρει κατ αρχήν τους στόχους που ανήκουν στην ίδια πτήση ( αυτό ονομάζεται ‘ιχνηλάτιση’ η tracking ) και στη συνέχεια στην εκτίμηση μιας συνιστώσας μέσης θέσης για το αεροπλάνο. Κανονικά το κάθε σύστημα ΕΕΚ έπρεπε να κάνει τη δουλειά αυτή από μόνο του και το ίδιο να επαναλαμβάνεται και απ όλα τα γειτονικά συστήματα ΕΕΚ. Για να αποφεύγονται οι καθυστερήσεις αλλά και η αλλαγή ακρίβειας απ τα διάφορα λογισμικά που χρησιμοποιούνται εδώ κι εκεί, κατά διαστήματα σε αυτό το δίκτυο τοποθετούνται υπολογιστές (servers) οι οποίοι κάνουν αυτή τη δουλειά για ορισμένες ευρύτερες περιοχές κι από εκεί ο χρήστης παίρνει έτοιμο το αποτέλεσμα.Τα συστήματα αυτά ονομάστηκαν ARTAS δηλαδή είναι ‘ιχνηλάτες’ (Trackers) – υπολογιστές τροχιών που τις παρέχουν σε όσους είναι συνδεδεμένοι σε κοινό δίκτυο (Servers)
Mode-S (Mode Selective)
Στην παραπάνω λειτουργία του tracking τα λογισμικά αναγκάζονται να κάνουν ορισμένες υποθέσεις / παραδοχές για να υπολογίζουν τα περιθώρια λάθους τηv θέσης ενός αεροπλάνου. Η δυσκολότερη παράμετρος σε αυτό είναι οι επιταχύνσεις στις 3 διαστάσεις και οι ελιγμοί τους οποίους τα λογισμικά αντιλαμβάνονται έμμεσα μόνο απ τις διαφορές θέσεις μεταξύ διαδοχικών ανανεώσεων της εικόνας του ραντάρ. Εντούτοις όλες αυτές οι παράμετροι εμφανίζονται άμεσα στα όργανα ενός πιλότου. Με σκοπό μια ομάδα τέτοιων ειδικών πληροφοριών να μεταφέρεται απ ευθείας στο λογισμικό γίνεται χρήσης ενός εκτεταμένου σήματος που ήδη εργάζεται στα αεροπλάνα μέσω μιας ειδικής συσκευής που λέγεται transponder που απαντά με κωδικά σήματα σε ορισμένες πληροφορίες που ερωτά πάλι με ειδικά σήματα το ραντάρ. Οι στρατιωτικοί από παλιά έχουν υιοθετήσει τον όρο IFF για τη συσκευή αυτή ενώ οι ΕΕΚ ονόμασαν Mode-A και Mode-C αυτές τις ερωτήσεις-απαντήσεις που αφορούσαν αποκλειστικά την ταυτότητα (Mode-A) και το ύψος (Mode-C) μιας πτήσης. Μια επέκταση του παρόντος σήματος του για να περιλάβει τα σήματα των νέων πρόσθετων πληροφοριών έδωσε την ονομασία στον όρο του Mode-S υπό την έννοια ότι οι πληροφορίες μεταβιβάζονται επιλεκτικά (selectively) μεταξύ ερωτητή – απαντητή.
Το σύστημα αυτό μελετήθηκε ήδη απ το 1970 αλλά με κύριο σκοπό τη δημιουργία ενός είδους data-link. Στην εποχή του 1990+ κρίθηκε ότι είναι πολύ πιο ακριβό και περίπλοκο απ ότι τα αντίστοιχα σήματα μέσω δορυφόρων και τελικά διατηρήθηκε και αναπτύχθηκε για ορισμένες λειτουργίες μόνο. Μια δευτερεύουσα εφαρμογή του είναι η ικανότητα να ξεπεράσει τον μέγιστο αριθμό διαφορετικών κωδίκων των σημερινών IFF που φτάνει τους 4096 και που δεν αρκούν για τις σημερινές ανάγκες. Το Mode-S μπορεί να προσφέρει πάνω από 16 εκατομμύρια διαφορετικούς κώδικες οι οποίοι αρκούν ώστε κάθε αεροσκάφος να διαθέτει έναν και μόνο, τον ίδιο, σε όλη τη διάρκεια της ζωής του.
Αυτόματη Εξαρτώμενη Επίβλεψη (ADS = Automatic Dependent Surveillance)
Στις αχανείς ωκεάνιες ή ερημικές περιοχές είναι αδύνατον να εγκατασταθούν ραντάρ. Ως σήμερα ο έλεγχος εκεί γίνεται Διαδικασιακά (χωρίς ραντάρ). Αλλά η θέση του αεροπλάνου είναι γνωστή στον αυτόματο πιλότο κάθε αεροσκάφους ή, για τα σημερινά μοντέρνα αεροπλάνα, στο σύστημα FMS τους (FMS = Flight Management System). Αν λοιπόν το ίδιο το αεροπλάνο εκπέμπει αυτόματα τη θέση του, και όλα τα άλλα σχετικά στοιχεία του, υπό μια μορφή ενός σήματος σαν εκείνο της κινητής τηλεφωνίας από εκεί και μόνο η ΕΕΚ μπορεί άνετα να απεικονίσει τη θέση του σε μια οθόνη που σε τίποτα δεν διαφέρει από εκείνη του ραντάρ εκτός του ότι δεν προέρχεται από ραντάρ. Το σύστημα αυτό μπορεί να δουλέψει ουσιαστικά παντού και κατά προτίμηση, αν κι όχι αναγκαία, όπου υπάρχει κάλυψη από σύστημα εντοπισμού με δορυφόρους (GPS)
Το μόνο πρόβλημα είναι το νομικό και με τον όρο αυτό εννοούμε ότι η ΕΕΚ εξαρτάται από ένα σύστημα πτήσης του αεροπλάνου για να της δώσει την ακρίβεια των στοιχείων που της απαιτούνται, εξ ου και ο όρος Εξαρτώμενη Επίβλεψη. Προφανώς θα υπάρξουν ειδικές νομικές ρυθμίσεις για τη χρήση ενός τέτοιου συστήματος. Σήμερα χρησιμοποιείται ως πρόσθετη δευτερεύουσα πληροφορία στον Ατλαντικό απ τις ΗΠΑ και στον Ειρηνικό απ τη Γαλλία που εξασκεί τον έλεγχο σε μεγάλο τμήμα του ΝΑ Ειρηνικού με βάσεις στην Ταϊτή και στη Ν. Καληδονία.
Παγκόσμιο Δορυφορικό Σύστημα Πλοήγησης (GNSS = Global Navigation Satellite System)
Το GPS σήμερα είναι πασίγνωστο κι έχει φτάσει στα χέρια του καθημερινού χρήστη. Η αρχή του στηρίζεται στο γεγονός ότι για να εντοπιστεί μια θέση στον 3διάσταστο χώρο χρειάζεται απλά να δοθούν οι αποστάσεις της από 3 γνωστά σημεία (αρχή Τριγωνισμού). Φανταστείτε ότι τα 3 σημεία αυτά είναι δορυφόροι κι η μέτρηση της απόστασης γίνεται με τη χρονομέτρηση της διαδρομής σημάτων που ξεκινάνε απ τους δορυφόρους και φτάνουν στον χρήστη. Αυτό και μόνο αρκεί για τον υπολογισμό της θέσης. Φυσικά ο χρήστης διαθέτει ένα δέκτη εφοδιασμένο με έναν μικρό υπολογιστή που ασχολείται με τη λήψη και τους μαθηματικούς υπολογισμούς πράγμα που κάνει τη χρήση πολύ εύκολη. Υπάρχουν βέβαια και σφάλματα από τη διάδοση των κυμάτων στην ατμόσφαιρα αλλά τελικά η λήψη περισσότερων δορυφόρων προσφέρει, με τους κατάλληλους υπολογισμούς, μια ακόμα πιο ακριβή μέση θέση. Η ακρίβεια ενός τέτοιου συστήματος μπορεί να κυμανθεί από 100 ως 3-5 μέτρα.
Οι κύριες λειτουργικές προϋποθέσεις για τον χρήστη είναι : α) η δυνατότητα να μπορεί να πιάνει από παντού τουλάχιστον 3 δορυφόρους (Overlay Principle) και β) να του διατίθεται ελεύθερα το σήμα τους μαζί με τυχόν διορθώσεις (Integrity Principle) που προκύπτουν από σφάλματα λόγω ατμόσφαιρας. ( ΣΗΜ Αρκετοί εμπορικοί δέκτες GPSS για το πλατύ κοινό, μετά περίπου το έτος 2005, έχουν ήδη δυνατότητα λήψης διορθώσεων μέσω του συστήματος WAAS - Wide Area Augmentation System )
Τα δύο προϋπάρχοντα τέτοια συστήματα είχαν όμως εγκατασταθεί για στρατιωτικούς σκοπούς, το GPSS απ τις ΗΠΑ και το GLONASS απ τη Ρωσία και οι πολίτες είχαν επίτηδες αποστερηθεί από το να έχουν στη διάθεσή τους πάντοτε τη δυνατότητα της ελεύθερης λήψης των σημάτων και της διόρθωσής τους, όσο δε για την κάλυψη, είχε περιοριστεί γύρω από μια ζώνη που κάλυπτε τα «στρατιωτικά ενδιαφέροντα» των κατόχων των συστημάτων. Γι αυτό το λόγο, δεν είναι σύστημα που χρησιμοποιείσαι επίσημα απ την Πολιτική Αεροναυτιλία και την ΕΕΚ - Ο λόγος δηλαδή είναι κύρια πολιτικός και διπλωματικός.
Η απόφαση του Ευρωπαϊκής Ένωσης (ΕΕ) να κατασκευάσει το πρώτο ποτέ Πολιτικό Σύστημα Παγκόσμιου Δορυφορικού Εντοπισμού - ονομάζεται GALILEO - έβαλε τα θεμέλια για τη γενίκευση της χρήσης του απ τον απλό πολίτη ως και τον πιλότο, ανοίγοντας μια νέα εποχή. Αν και βέβαια ξεκίνησε από επιθυμία της Πολιτικής Αεροπορίας, εντούτοις η ΕΕ θεωρεί ως κύριο πελάτη της κατά 95% τον καθημερινό πολίτη, ενώ τελικά η Πολιτική Αεροπορία αποτελεί αριθμητικά πολύ μικρό ποσοστό αυτής της πελατείας. Εντούτοις το GALILEO θα αποτελέσει σίγουρα ένα σύστημα που θα ενταχθεί ως απαραίτητη συνιστώσα σε πάμπολλα συστήματα της ΕΕΚ και θα αποτελέσει μόνιμα ένα εξάρτημά της πέραν του 2010+ εποχής. Προς το παρόν (2008) υπάρχουν στο διάστημα 3 δορυφόροι του GALILEO που ασχολούνται με μετρήσεις και διορθώσεις. Όλος ο ‘αστερισμός’ των 30 δορυφόρων του GALILEO υπολογίζεται να βρίσκεται σε τροχιά το 2009 (ΣΗΜ : πολιτικο-οικονομικοί λόγοι έχουν προς το παρόν αναβάλει τις επόμενες εκτοξεύσεις). Το κόστος του έργου, βασισμένο στη νέα τεχνολογία, είναι σχετικά μικρό και η ΕΕ έχει ήδη προκαταβάλει το ¼ της συνολικής του τιμής, το οποίο ισοδυναμεί μόνο με κάπου 100-150 χιλιόμετρα σιδηροδρομικής γραμμής των νέων ταχέων τραίνων τύπου TGV
Παρόλο που τα GPSS - GALILEO, δεν είναι παρά συστήματα ναυτιλίας για τον υπολογισμό θέσης η ύπαρξή τους θα επιτρέψει επίσης και τη σχεδίαση νέων ειδικών διαδρομών και ελιγμών που θα διευκολύνουν τους ανθρώπινους χειρισμούς αλλά θα συμβάλλουν και σε παράλληλη μείωση στην κατανάλωση καυσίμων και εν μέρει του θορύβου στη γειτονία των αεροδρομίων
Συστήματα Προειδοποίησης ΕΕK
Λόγω της αύξησης της κυκλοφορίας αλλά και κυρίως επανασχεδίασης πολλών νέων αεροδιαδρόμων που καλύπτουν πολλές κατευθύνσεις και δεν περνάνε πλέον πάνω από ορισμένα ραδιοβοηθήματα, ο ΕΕΚ έχει δυσκολία στο να προβλέψει ενωρίς την πιθανή μελλοντική εμπλοκή της κυκλοφορίας. Στα σημερινά προχωρημένα συστήματα που οι υπολογιστές κυριαρχούν προστέθηκαν σταδιακά ειδικές λειτουργίες που στοχεύουν στο να υποδείξουν έγκαιρα στον ΕΕΚ τον κίνδυνο απώλειας ελέγχου. Ο όρος με τον οποίο περιγράφονται όλα αυτά τα συστήματα στην αγγλική είναι ο Safety Nets (Δίκτυα Διάσωσης) που περιγράφουν εύγλωττα τον λόγο για τον οποίο κατασκευάστηκαν. Τα κυριότερα από αυτά είναι:
Σύστημα Ειδοποίησης Αποφυγής Εναέριας Συγκρούσεως - (ACAS / TCAS)
Το σύστημα αυτό είναι ένα σύστημα προς χρήση μόνο από τον πιλότο, απ όπου και ο επίσημος πλήρης όρος στα αγγλικά ACAS = Airborne Conflict Alert and Resolution System – ο αντίστοιχος όρος για την ΗΠΑ είναι TCAS (Traffic Collision Avoidance and Resolution System), αλλά πρόκειται για την ίδια συσκευή. Η πηγή πληροφόρησης για την ύπαρξη άλλων αεροσκαφών στη γειτονία μιας πτήσης γίνεται μέσω του transponder (IFF) ο οποίος εδώ ειδικά πέρα από απαντητής των ερωτήσεων του ραντάρ γίνεται και ερωτητής με σκοπό να εντοπίσει κι άλλες παρόμοιες συσκευές σε μια ακτίνα γύρω στα 20 ναυτικά μίλια. Ακολουθεί φυσικά υπολογισμός θέσης και μελλοντικών τροχιών μαζί με τη δημιουργία ορατής και ηχητικής προειδοποίησης που να εξασφαλίζει την αποφυγή.
Το ACAS δρα μόνο εφόσον τα όρια διαχωρισμού ΕΕΚ παραβιασθούν, άρα μόνο εφόσον η ΕΕΚ έχει αποτύχει στους διαχωρισμούς της, αποτελεί δηλαδή ένα ‘δίκτυ διάσωσης’ του πιλότου για την περίπτωση αποτυχίας της ΕΕΚ. Γι αυτό τον λόγο τα όρια προειδοποίησης του ACAS / TCAS είναι πολύ μικρά : Ειδοποιεί για παρουσία ‘πιθανού’ κινδύνου 40 δευτερόλεπτα πριν το σημείο σύγκρουσης και εφόσον ο κίνδυνος εξακολουθεί προτείνει ελιγμό αποφυγής μόνο στα 25 δευτερόλεπτα πριν το σημείο σύγκρουσης. Για τον λόγο αυτό στην Ευρώπη και ΗΠΑ τουλάχιστον, ο πιλότος έχει υποχρέωση να ακολουθήσει αμέσως την υπόδειξη του ACAS / TCAS και να μπει σε ελιγμό χωρίς να ζητήσει άδεια απ την ΕΕΚ προηγουμένως.
Αεροπλάνα μη εφοδιασμένα με IFF δεν γίνονται αντιληπτά απ το ACAS / TCAS. Για τους λόγους αυτούς η υποχρεωτική εγκατάσταση IFF από περισσότερα ακόμα αεροπλάνα είναι επιτακτική και σε πολλές χώρες απαγορεύεται η πτήση χωρίς αυτό σε σημαντικές περιοχές. Ολα τα επιβατικά αεροπλάνα που μεταφέρουν πάνω από 30 επιβάτες υποχρεώθηκαν εγκαταστήσουν (ACAS / TCAS). Στην Ευρώπη η τάση είναι σε μερικά χρόνια να επεκταθεί ακόμα και στα μικρά επιβατηγά 2-4 θέσεων. Το σύστημα με το οποίο είναι ήδη εφοδιασμένα τα αεροπλάνα παρέχει αποφυγή μόνο μέσω κατακόρυφου διαχωρισμού κατά 700-900 πόδια. Στο μέλλον κι εφόσον το Mode-S γίνει άμεσα διαθέσιμο τότε τα δύο IFF μπορούν μέσω του Mode-S να «συνεννοούνται» για ένα αμοιβαίο ελιγμό αποφυγής συνδυάζοντας αλλαγή ύψους μαζί με στροφή, πράγμα που προσθέτει στην ταχύτητα διαχωρισμού. Με την καθιέρωση του Data Link παντού είναι δυνατόν πιλότος και ΕΕΚ να μοιράζονται όλα τα συστήματα προειδοποιήσεων που διαθέτουν και οι δύο, οπότε η Ειδοποίηση σε Άμεσο Χρόνο (Short Term Conflict Alert) θα μεταδίδεται απ το σύστημα EEK στο πιλοτήριο κι αντίστροφα η ένδειξη του ACAS / TCAS απ το πιλοτήριο στην ΕΕΚ.
Το ACAS / TCAS παραμένει φυσικά ένα ανθρώπινο εργαλείο και ως τέτοιο απαιτεί γρήγορες και σωστές αντιδράσεις και προσκόλληση σε κοινούς κανονισμούς. Ολα τα μεγάλα αεροπλάνα που κατασκευάστηκαν μετά το 1990, διαθέτουν το ACAS / TCAS ως στάνταρντ εξάρτημα.
Εξωτερικοί Σύνδεσμοι
*|Ελεγχος
Λε Λαρντερέ
Το Λε Λαρντερέ (γαλλικά: Le Larderet) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Μπρεζόν (γαλλικά: Brezons).
Παραπομπές
Κατηγορία:Κοινότητες του Ζυρά
Ειρήνη Ραούλαινα Παλαιολογίνα
Ήταν κόρη του Ιωάννη Ραούλ και της Θεοδώρας Καντακουζηνής. Η Ειρήνη παντρεύτηκε τον Κωνσταντίνο Παλαιολόγο γιο του αυτοκράτορα Μιχαήλ Η΄. Γιαγιά από την πλευρά της μητέρας της ήταν η Ειρήνη Παλαιολογίνα, της οποίας έφερε το όνομα, αδελφή του Μιχαήλ Η΄, δηλαδή με τον σύζυγο της ήταν ξαδέλφια. Αναφέρεται προστάτιδα και χορηγός μονών και πιθανότατα έγινε και η ίδια μοναχή όπως η γιαγιά και η μητέρα της με το όνομα Ευλογία. Γιος της ήταν ο Ιωάννης.
Για την Ειρήνη αναφέρεται ένα περιστατικό κατά την εορτή των Αγίων Αποστόλων, όπου στον ομώνυμο ναό της πόλης βρισκόταν η Ειρήνη και παρακολουθούσε την λειτουργία. Τότε μπήκε η θεία τού συζύγου της Στρατηγοπουλίνα και θεώρησε ότι την προσέβαλε, επειδή δεν την χαιρέτησε. Ο Κωνσταντίνος, για να μην κάνει κακό στην θεία του, αλλά και για να ικανοποιήσει τη γυναίκα του, τιμώρησε τον οικείο της Στρατηγοπουλίνας, Κωνσταντίνο Μαυροζώμη.
Παραπομπές
Κατηγορία:Βυζαντινοί του 13ου αιώνα Ειρηνη Ειρηνη
Φοίνικας και ελαιόδεντρο της Δήλου
Ο φοίνικας και το ελαιόδεντρο της Δήλου ήταν δύο ιερά δέντρα, το ένα δίπλα στο άλλο, που την εποχή της αρχαίας Ελλάδας βρίσκονταν στη Δήλο.
Τοποθεσία
Τα δύο δέντρα βρίσκονταν κοντά στο ρυάκι που το λέγαν Ίνωψ, και, μαζί με την δάφνη που φύτρωνε δίπλα στα δυο δέντρα, έριχναν την σκιά τους στον αρχαιότερο βωμό, τον οποίο είχε χτίσει ο ίδιος ο Απόλλωνας μαζί με την Άρτεμη από τα κέρατα των ζώων που είχαν σκοτώσει στο κυνήγι.
Μύθοι γύρω από τα δύο δέντρα
Σύμφωνα με τον μύθο, κάτω από τα δύο δέντρα αυτά γέννησε η Λητώ τον Απόλλωνα και την Άρτεμη. Σύμφωνα με έναν άλλο μύθο, τα δύο δέντρα ήταν δύο δάφνες, τις οποίες η Λητώ αγκάλιασε για να γεννήσει τον Απόλλωνα και την Άρτεμη.
Πηγές
Φοινικας και ελαιοδεν
Υλικό υπολογιστών
Το Υλικό αποτελείται από ένα σύνολο κατηγοριοποιημένων συσκευών. Έτσι, έχουμε :
Πληκτρολόγιο, Ποντίκι, Χειριστήριο (Joystick), Μικρόφωνο, Web camera, Σαρωτής (Scanner)
Μητρική κάρτα, Κ.Μ.Ε. (Κεντρική Μονάδα Επεξεργασίας) – ή πιο απλά Επεξεργαστής, Μνήμη RAM, Σκληρός Δίσκος (HDD=Hard Disk Drive), DVD / CD Drive, Floppy Disk Drive (οδηγός δισκέτας), Κάρτα γραφικών, Κάρτα ήχου, Κάρτα Δικτύου, ROM (όπου είναι αποθηκευμένο το BIOS), Μπαταρία, Τροφοδοτικό, κ.ά.
Οθόνη, Ηχεία, Εκτυπωτής
Λυγαριά το δέντρο της Ήρας
Η Λυγαριά ήταν το ιερό δέντρο, όπου κατά την αρχαιότητα ήταν αφιερωμένο στη θεά Ήρα στο Ηραίο Σάμου.
Ιστορική αναδρομή
Η Λυγαριά ή Λύγος αυτή βρίσκονταν στο ιερό της Ήρας στη Σάμο, κοντά στο ρυάκι που το λέγαν Ίμβρασο. Το δέντρο αυτό το μνημονεύει ο Παυσανίας, ο οποίος το επισκέφτηκε και το είδε να πρασινίζει. Το ταξινομεί δε ως το αρχαιότερο ιερό δέντρο των Ελλήνων. Σύμφωνα με τη μυθολογία, κάτω από το δέντρο αυτό γεννήθηκε και διαπαιδαγωγήθηκε η Ήρα, και γι΄ αυτό οι κάτοικοι του νησιού λάτρευαν τη θεά. Αναμφίβολα βρισκόταν βωμός στο σημείο αυτό, δίπλα ή κάτω από το δέντρο αυτό. Ο Παυσανίας αναφέρει ότι τον βωμό της Ήρας τον είχαν κτίσει οι Αργοναύτες, οι οποίοι είχαν φέρει και ένα άγαλμα της θεάς από το Άργος. Εκτός αυτού, σύμφωνα με έναν μύθο, η Αδμήτη, θυγατέρα του Ευρυσθέα από το Άργος κατέφυγε στη Σάμο όπου έγινε ιέρεια της Ήρας.
Ο Μύθος
Η Αδμήτη είχε φέρει μαζί της ένα ξύλινο άγαλμα της Ήρας. Σύμφωνα με τον μύθο αυτό, οι Αργοναύτες ήρθαν στη Σάμο για να εκδικηθούν την Αδμήτη. Αφού μπήκαν στο ιερό και έκλεψαν το ξύλινο άγαλμα, επέστρεψαν στα πλοία τους, τα οποία από το βάρος του αγάλματος δεν μπορούσαν να αποπλεύσουν. Τοποθέτησαν τότε το άγαλμα στην όχθη, έκαναν θυσία στην Ήρα και έφυγαν. Οι κάτοικοι του νησιού βρήκαν το άγαλμα στην όχθη της θάλασσας και πίστεψαν ότι είχε μετακινηθεί μόνο του. Το πήγαν πίσω στο ναό και το τύλιξαν με τα κλαδιά της Λυγαριάς μέχρι που σκεπάστηκε και δεν φαινόταν καθόλου. Όταν η Αδμήτη με τη σειρά της βρήκε το άγαλμα μέσα στα κλαριά του δέντρου το απελευθέρωσε και το επέστρεψε στον ναό. Εκεί το αγίασε εκ νέου και το τοποθέτησε στη θέση του.
Έκτοτε τελούταν η ετήσια γιορτή της Λυγαριάς (λύγου θωράκιον) κατά την οποία γινόταν αναπαράσταση των γεγονότων αυτών και περιφορά του αγάλματος από τον ναό στην ακροθαλασσιά. Εκεί γινόταν τελετή και θυσία πριν το επιστρέψουν στον ναό. Στην τελετή αυτή χρησιμοποιούσαν τα κλαδιά της ιερής Λυγαριάς και πλέκανε στεφάνια για το κεφάλι και ψάθες για να κάθονται κάτω. Μόνο οι ιέρειες φορούσαν στεφάνι από δάφνη. Το έθιμο αυτό είχε προταθεί από το μαντείο των Δελφών.
Αθηναίος, Δειπνοσοφισταί XV, 12, 671f-672e:
12. Σιωπῶντος δ´ αὐτοῦ καὶ ἀναζητεῖν προσποιουμένου ὁ Δημόκριτος ἔφη·
''» Ἀρίσταρχος ὁ γραμματικώτατος, ἑταῖρε, ἐξηγούμενος τὸ χωρίον [672a] ἔφη ὅτι καὶ λύγοις ἐστεφανοῦντο οἱ ἀρχαῖοι. Τεναρος δὲ ἀγροίκων εἶναι λέγει στεφάνωμα τὴν λύγον. Καὶ οἱ ἄλλοι δὲ ἐξηγηταὶ ἀπροσδιόνυσά τινα εἰρήκασιν περὶ τοῦ προκειμένου. Ἐγὼ δ´ ἐντυχὼν τῷ Μηνοδότου τοῦ Σαμίου συγγράμματι, ὅπερ ἐπιγράφεται Τῶν κατὰ τὴν Σάμον ἐνδόξων ἀναγραφή, εὗρον τὸ ζητούμενον.''
''Τοὺς δὲ Τυρρηνοὺς ἐλθόντας εἰς τὸν Ἡραίτην ὅρμον καὶ ἀποβάντας εὐθέως ἔχεσθαι τῆς πράξεως. Ἀθύρου δὲ ὄντος τότε τοῦ νεὼ [672c] ταχέως ἀνελέσθαι τὸ βρέτας καὶ διακομίσαντας ἐπὶ θάλασσαν εἰς τὸ σκάφος ἐμβαλέσθαι· λυσαμένους δ´ αὐτοὺς τὰ πρυμνήσια καὶ τὰς ἀγκύρας ἀνελομένους εἰρεσίᾳ τε πάσῃ χρωμένους ἀπαίρειν οὐ δύνασθαι. Ἡγησαμένους οὖν θεῖόν τι τοῦτ´ εἶναι πάλιν ἐξενεγκαμένους τῆς νεὼς τὸ βρέτας ἀποθέσθαι παρὰ τὸν αἰγιαλόν· καὶ ψαιστὰ αὐτῷ ποιήσαντας περιδεεῖς ἀπαλλάττεσθαι.''
''Τῆς δὲ Ἀδμήτης ἕωθεν δηλωσάσης ὅτι τὸ βρέτας ἠφανίσθη καὶ ζητήσεως γενομένης εὑρεῖν μὲν αὐτὸ τοὺς ζητοῦντας ἐπὶ τῆς ᾐόνος, [672d] ὡς δὲ δὴ βαρβάρους Κᾶρας ὑπονοήσαντας αὐτόματον ἀποδεδρακέναι πρός τι λύγου θωράκιον ἀπερείσασθαι καὶ τοὺς εὐμηκεστάτους τῶν κλάδων ἑκατέρωθεν ἐπισπασαμένους περιειλῆσαι πάντοθεν. Τὴν δὲ Ἀδμήτην λύσασαν αὐτὸ ἁγνίσαι καὶ στῆσαι πάλιν ἐπὶ τοῦ βάθρου, καθάπερ πρότερον ἵδρυτο. Διόπερ ἐξ ἐκείνου καθ´ ἕκαστον ἔτος ἀποκομίζεσθαι τὸ βρέτας εἰς τὴν ᾐόνα καὶ ἀφαγνίζεσθαι ψαιστά τε αὐτῷ παρατίθεσθαι· καὶ καλεῖσθαι Τόναια τὴν ἑορτήν, [672e] ὅτι συντόνως συνέβη περιειληθῆναι τὸ βρέτας ὑπὸ τῶν τὴν πρώτην αὐτοῦ ζήτησιν ποιησαμένων .''
Πηγές
Αθηναίος, Δειπνοσοφισταί XV, 12, 671f-672e στα Αρχαία Ελλήνικά https://web.archive.org/web/20180131104518/http://remacle.org/bloodwolf/erudits/athenee/livre15gr.htm ή στα Αγγλικά http://www.perseus.tufts.edu/hopper/text?doc=Perseus%3Atext%3A2013.01.0003%3Abook%3D15%3Achapter%3D12
Κατηγορία:Μύθοι της ελληνικής μυθολογίας Κατηγορία:Αρχαία ελληνικά ιερά Κατηγορία:Ιστορία της Σάμου Κατηγορία:Γεωγραφία της Σάμου
Λαρζιγιαί-Μαρσοναί
Το Λαρζιγιαί-Μαρσοναί (γαλλικά: Largillay-Marsonnay) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Διομήδης Διαμαντής
Βιογραφικά στοιχεία
Ο Διομήδης Διαμαντής γεννήθηκε στη Θήβα το 1843. Διετέλεσε βουλευτής. Απεβίωσε στην Αθήνα το 1891.
Πηγές
Κατηγορία:Έλληνες πολιτικοί-επέκταση Κατηγορία:Βουλευτές Θηβών
Ποιητές των Λιμνών
μικρογραφία|311x311εσ|Η περιοχή των λιμνών στη [[Βορειοδυτική Αγγλία]] Ποιητές των λιμνών ή Ποιητές της λίμνης (αγγλικά: Lake Poets) ήταν ο όρος που χρησιμοποιήθηκε από το 1817 για μια μικρή ομάδα Άγγλων ρομαντικών ποιητών που κατά το πρώτο μισό του 19ου αιώνα εγκαταστάθηκαν στην περιοχή Κάμπερλαντ στη Βορειοδυτική Αγγλία, περιοχή που σήμερα περιλαμβάνεται στην κομητεία Κάμπρια.
Τα κύρια μέλη της ομάδας ήταν τρία: ο εμπνευστής ήταν ο Γουίλιαμ Γουόρντσγουορθ, ο οποίος έζησε στο Γκράσμιρ από τον Δεκέμβριο του 1799. Για να βρίσκεται κοντά στον Γουόρντσγουορθ ο Σάμιουελ Τέιλορ Κόλεριτζ εγκαταστάθηκε στο Κέσγουικ τον Αύγουστο του 1800. Οι δύο ποιητές ήταν οι εισηγητές του ρομαντικού κινήματος στην αγγλική λογοτεχνία. Ο τρίτος της ομάδας είναι ο Ρόμπερτ Σάουδι που εγκαταστάθηκε στην περιοχή το 1803.
Οι ποιητές έκαναν τη γραφική ομορφιά της περιοχής των Λιμνών ευρέως γνωστή στους αναγνώστες στη Βρετανία και στο εξωτερικό καθώς αναφέρθηκαν επανειλημμένα στην «ποίηση της φύσης» και στην ελεγειακή συναισθηματική ποίηση. Ο αρχικός ρομαντικός ενθουσιασμός των ποιητών για τη Γαλλική Επανάσταση έδωσε τη θέση του σε μια πολιτικά συντηρητική στάση αργότερα κατά τα χρόνια της Τρομοκρατίας στη Γαλλία.
Μαζί τους συνδέθηκαν αρκετοί άλλοι ποιητές και συγγραφείς, μεταξύ των οποίων ο Τόμας ντε Κουίνσι ο οποίος εγκαταστάθηκε στην περιοχή από το 1809 και έμεινε για χρόνια. Η δεύτερη γενιά των ρομαντικών ποιητών προσελκύθηκε στην περιοχή από το ρομαντικό όραμα της απομόνωσης και από τις παλαιότερες επαναστατικές απόψεις των πρώτων ρομαντικών ποιητών, ο Πέρσι Σέλλεϋ έζησε τρεις μήνες το 1811 στο Κέσγουικ και ο Τζον Κητς πέρασε εκεί το καλοκαίρι του 1818 αλλά απογοητεύθηκαν από τη συντηρητική στροφή των ποιητών. Ο λόρδος Μπάιρον δεν επισκέφτηκε τις Λίμνες, αλλά χλεύασε την απομόνωση και τη στενότητα του πνεύματος των παλαιότερων Ποιητών της λίμνης, καθώς και την απομάκρυνσή τους από τη ριζοσπαστική σκέψη.
Παραπομπές
Κατηγορία:Ρομαντισμός Κατηγορία:Λογοτεχνικά ρεύματα
Δημοκρατική Ένωση Κέντρου
Η Δημοκρατική Ενωση Κέντρου ήταν ένα βραχύβιο ελληνικό πολιτικό κόμμα στο χώρο του Κέντρου.
Ιστορικό
Συμμετείχε μόνο στις εκλογές του 1974 και παρουσίασε υποψηφίους στο νομό Δωδεκανήσου. Ουσιαστικά ήταν ένας συνδυασμός ανεξάρτητων. Έλαβε το διόλου ευκαταφρόνητο ποσοστό 13,81% στην τοπική εκλογική περιφέρεια (8.509 ψήφοι), αλλά απέτυχε να περάσει το εκλογικό μέτρο και να εκλέξει βουλευτή. Το 1976, προσχώρησε στην Ένωση Δημοκρατικού Κέντρου, υπό τον Γεώργιο Μαύρο.
Τεκτονικός Γνώμων και Διαβήτης
Ο  Γνώμων κι ο Διαβήτης είναι το περισσότερο αναγνωρίσιμο σύμβολο του Ελευθεροτεκτονισμού. Ο γνώμων κι ο διαβήτης είναι αρχιτεκτονικά εργαλεία, και χρησιμοποιούνται στον Ελευθεροτεκτονισμό, συμβολικά για να διδάξουν ηθικά μαθήματα. Οι πρακτικοί τέκτονες χρησιμοποιούσαν τον γνώμονα για να διευθετούν τις ορθές γωνίες των κτιρίων και τον διαβήτη για να καθορίζουν τα όρια και τις αναλογίες των τμημάτων των οικοδομών τους. Συμβολικά:
Μητροπολίτης Χαλδίας Γερβάσιος Σουμελίδης
Ο Μητροπολίτης Χαλδίας Γερβάσιος Σουμελίδης ήταν κληρικός του Οικουμενικού Πατριαρχείου.
Βιογραφικό
Ο Γερβάσιος Σουμελίδης γεννήθηκε στο χωριό Βαρενού της Κρώμνης του Πόντου το 1820 και πέθανε στην Αργυρούπολη το 1906. Στη Βαρενού έμαθε και τα πρώτα του γράμματα. Συνέχισε τις σπουδές του στην Ίμερα και αργότερα στην Αργυρούπολη. Χειροτονήθηκε κληρικός στην Παναγία Σουμελά και συμπλήρωσε τη μόρφωσή του στο Φροντιστήριο Τραπεζούντας. Στη συνέχεια φοίτησε στη Θεολογική Σχολή της Χάλκης, από την οποία αποφοίτησε αριστούχος το 1858.
Έγινε Μητροπολίτης Χαλδίας το 1864 και στα 40 χρόνια της αρχιερατείας του ανέπτυξε εξαιρετικά πλούσια δραστηριότητα όχι μόνο θρησκευτική αλλά και κοινωνική, πνευματική και εθνική. Τρεις φορές παρασημοφορήθηκε από τον σουλτάνο Αμπντούλ Χαμίτ Β΄ και είναι ο πρώτος που υποκίνησε το Σταυριωτικό ζήτημα, ενώ μεγάλο μέρος της ζωής του το αφιέρωσε στην εξύψωση της παιδείας σε όλη την περιοχή της Χαλδίας.
Η δημιουργία του Φροντιστηρίου Αργυρουπόλεως
Για να εξασφαλίσει την οικονομική λειτουργία του Φροντιστηρίου της Αργυρούπολης, το εφοδίασε με ακίνητη περιουσία, που του απέφερε σταθερό εισόδημα, εκποιώντας όσα ιερά αναθήματα περίσσευαν και δεν ήταν σε χρήση. Η απόφαση του Γερβασίου να τα διαθέσει για τη μόρφωση των νέων της Χαλδίας, αποτέλεσε την καλύτερη επένδυση στην παιδεία. Έλιωσε ιερά σκεύη εκκλησιών και με το ασήμι τους, 45 οκάδες, έχτισε γυμνάσιο. Η μετατροπή των κειμηλίων σε μάζες πολύτιμων μετάλλων έγινε από τον ίδιο τον Γερβάσιο το 1871. Όταν φώναξε έναν τεχνίτη να τα σπάσει και να τα λιώσει κι εκείνος αρνήθηκε, διότι θα αμάρτανε, τότε το έκανε ο Γερβάσιος για να του δείξει ότι δεν είχε να πάθει τίποτα. Τα έσοδα από την πώληση των κειμηλίων ανήλθαν σε 1200 λίρες. Η πράξη του Γερβασίου δεν άρεσε στον Πατριάρχη ΄Ανθιμο, αποδείχθηκε όμως από την πορεία του Φροντιστηρίου ότι το δίκαιο βρισκόταν με το μέρος του. .
Το Φροντιστήριο αποκτά αίγλη ξεχωριστή, όταν τη διεύθυνσή του αναλαμβάνει ο Γεώργιος Παπαδόπουλος - Κυριακίδης, που εργάζεται με αυταπάρνηση για την αναβάθμισή του. Με τις όντως ηρωικές  ενέργειες του Γεωργίου Παπαδοπούλου Κυριακίδη, τη συνδρομή του Χαλδίας Γερβασίου, την οικονομική στήριξη των κατοίκων της Χαλδίας θεμελιώθηκε το 1875, την ημέρα των Αγίων Πάντων, το κτίριο του Φροντιστηρίου, όπως εύγλωττα  φαίνεται  από την ακόλουθη  επιγραφή του κτιρίου, του οποίου η αποπεράτωση συντελέστηκε το 1879: ''«Δι’  εράνου των κατοίκων της Χαλδίας και καμάτων Γεωργίου Κυριακίδου, ως εστία των γραμμάτων τόδ’ εκτίσθη το σχολείον, ποιμενάρχου τότε όντος Γερβασίου του μεγάλως την παιδείαν εκτιμώντος» Εν Αργυροπόλει τη  5η Ιουλίου 1875''.
Το Παρθεναγωγείο Αργυρουπόλεως
Παράλληλα με το Φροντιστήριο, και χάρη στις  άοκνες προσπάθειες  του αναμορφωτή της πατρίδας του Γεωργίου Παπαδοπούλου, ιδρύθηκε το 1873 στην Αργυρούπολη το πρώτο Παρθεναγωγείο στην επαρχία Χαλδίας. Στην προσπάθεια αυτή είχε συμπαραστάτη  και τον ολοπρόθυμο σε κάθε θεοφιλές έργο μητροπολίτη Γερβάσιο  Σουμελίδη.
Οι χορηγίες του στην Παιδεία
Πολλές φορές η αγάπη των Ποντίων για την παιδεία και τα γράμματα έρχονταν σε σύγκρουση με την οικονομική δυσπραγία η οποία τους απαγόρευε να παρακολουθήσουν απρόσκοπτα τις σπουδές τους. Αυτό που τους επέτρεπε να συνεχίζουν ήταν οι χορηγίες των φιλόμουσων συμπατριωτών τους. Από τα πολλά παραδείγματα που υπάρχουν ενδεικτικό είναι αυτό του Δημοσθένη Οικονομίδη, ο οποίος λόγω έλλειψης χρημάτων, στην παιδική του ηλικία, βάδισε με τα πόδια, μαζί με τον πατέρα του, τρεις ημέρες δρόμο και γράφτηκε στο Φροντιστήριο Τραπεζούντας. Όντας ήδη φοιτητής στη Μεγάλη του Γένους Σχολή το 1880, βρέθηκε σε μεγάλη χρηματική ανάγκη. Μην έχοντας που αλλού να απευθυνθεί, ζήτησε από το μητροπολίτη Χαλδίας Γερβάσιο Σουμελίδη να διενεργήσει έναν άτυπο έρανο στην πόλη για να μπορέσει να συνεχίσει τις σπουδές του. Εκείνος του απάντησε ως εξής: «Επαίνεσα το σκοπό σου και την προσπάθεια σου, αλλά η δυστυχία που επικρατεί εδώ δεν επέτρεψε τη συγκέντρωση συνδρομών. Από το υστέρημά μου και μη ευκολυνόμενος να σου στείλω δια μιας ένα ποσό, διέταξα να δίνουν για λογαριασμό μου 100 γρόσια κάθε μήνα. Είναι λίγο, αλλά τουλάχιστον εξυπηρετείς τις πρώτες ανάγκες σου. Και πάλι, όταν ευκολυνθώ, θα σε βοηθήσω περισσότερο. Εσύ παιδί μου να ασχολείσαι με τις σπουδές σου, καθώς είσαι φρόνιμος και μια μέρα να φανείς χρήσιμος στην πατρίδα σου». Και οι προβλέψεις του μητροπολίτη επαληθεύτηκαν. Ο Δημοσθένης Οικονομίδης συνέχισε τις σπουδές του στο εξωτερικό και εξελίχθηκε σε ένα διακεκριμένο διδάκτορα της φιλολογίας σε σημείο που ανέλαβε και τη διεύθυνση του Μεσαιωνικού Αρχείου της Ακαδημίας Αθηνών.
Το μοναστήρι της Πράσαρης
Το 1901 ίδρυσε τη μονή Πρασάρεως, όπου ο διάδοχός του Χαλδίας Λαυρέντιος λειτούργησε το ομώνυμο Ιεροδιδασκαλείο με πρώτο διευθυντή τον ανιψιό του ιεροδιάκονο Γερβάσιο Σουμελίδη, μετέπειτα επίσκοπο Σεβαστείας και μητροπολίτη Γρεβενών.
Το τέλος του
Έπειτα από αρχιερατεία 42 ετών παραιτήθηκε το 1905 και ένα χρόνο μετά (1906) πέθανε.
Παραπομπές
Γερβασιος
Χοσέ Άνχελ Κρέσπο
Ο Χοσέ Άνχελ Κρέσπο Ρινκόν (ισπανικά: José Ángel Crespo Rincón, γεννημένος στις 9 Φεβρουαρίου 1987) είναι Ισπανός επαγγελματίας ποδοσφαιριστής, ο οποίος αγωνίζεται, κυρίως, ως κεντρικός αμυντικός αλλά και ως πλάγιος αμυντικός για τον ΑΠΟΕΛ.
Σεβίλλη
Ο Κρέσπο γεννήθηκε στη Λόρα δελ Ρίο της Ανδαλουσίας. Είναι «προϊόν» της ακαδημίας της Σεβίλλης. Στις 21 Δεκεμβρίου 2005, έκανε το ντεμπούτο του με την πρώτη ομάδα στην εκτός έδρας ήττα με 0-1 από τη Χετάφε. Αγωνίστηκε σε δύο ακόμα παιχνίδια της Πριμερα Ντιβισιόν κατά τη διάρκεια της σεζόν 2005-06, αλλά εξακολουθούσε να είναι μέλος της Σεβίγια ΑΚ.
Την σεζόν 2007-08, ύστερα από το θάνατο του Αντόνιο Πουέρτα (ο οποίος έπαιζε ως επί το πλείστον ως αριστερός πλάγιος αμυντικός), ο Κρέσπο προωθήθηκε μόνιμα στην πρώτη ομάδα. Τον Δεκέμβριο του 2008, η Άστον Βίλα έδειξε ενδιαφέρον να τον αποκτήσει μετά από τις αρκετά καλές εμφανίσεις που πραγματοποίησε υπό τον προπονητή Μανόλο Χιμένεθ.
Στις 3 Ιουλίου 2009, δόθηκε ως δανεικός στη Ράθινγκ Σανταντέρ για τη σεζόν 2009-10. Είχε ελάχιστες συμμετοχές κατά τη διάρκεια της παραμονής του στους Κανταβριανούς, με την ομάδα να αποφεύγει τον υποβιβασμό την τελευταία στιγμή. Ακολούθως, αποδεσμεύθηκε από τη Σεβίλλη και εντάχθηκε στην ιταλική Κάλτσο Πάντοβα.
Μπολόνια
Στις 14 Ιουλίου 2011, μετακινήθηκε στη Μπολόνια μαζί με τους συμπαίκτες του στην Πάντοβα, Φεντερίκο Αγκλιάρντι και Ντανιέλε Βαντατζιάτο. Αφού είχε μικρό χρόνο συμμετοχής στην ομάδα, αγωνίστηκε ως δανεικός, στις Ελλάς Βερόνα και Κόρδοβα, υπογράφοντας μόνιμο συμβόλαιο διάρκειας δύο ετών με την τελευταία στις 27 Απριλίου 2015, που τέθηκε σε ισχύ τον Ιούλιο.
Κατά τη διάρκεια της θητείας του στο Ρενάτο Νταλ'Αρα, έκανε το ντεμπούτο του στη Σέριε Α στις 21 Δεκεμβρίου 2011, παίζοντας σε όλο τον αγώνα στην ήττα της Μπολόνια με σκορ 0-2 από τη Ρόμα. Σημείωσε το πρώτο και μοναδικό του γκολ στο πρωτάθλημα στις 27 Οκτωβρίου 2013, για να βοηθήσει την ομάδα του στην νίκη με 1-0 επί της Λιβόρνο.
Άστον Βίλα
Στις 27 Ιουλίου 2015, η Άστον Βίλα ανακοίνωσε τη μεταγραφή του από την Κόρδοβα με συμβόλαιο τριετούς διάρκειας. Στις 3 Οκτωβρίου, έκανε την πρώτη του εμφάνιση στην Πρέμιερ Λιγκ, αρχίζοντας βασικός στην ήττα με 0-1 από τη Στόουκ Σίτι.
Στις 20 Ιανουαρίου 2016, ανακοινώθηκε ο δανεισμός του για 6 μήνες στη Ράγιο Βαγιεκάνο.
ΠΑΟΚ
Στις αρχές Ιουλίου του 2016, υπέγραψε διετές συμβόλαιο με τον ΠΑΟΚ. Στις 2 Δεκεμβρίου 2017, σημείωσε το πρώτο του γκολ στη Σούπερλιγκ, στη εκτός έδρας νίκη με 3-0 επί της Ξάνθης. Η λήξη της σεζόν βρήκε τον Κρέσπο κυπελλούχο Ελλάδος, με τον ΠΑΟΚ να επικρατεί στον τελικό επί της ΑΕΚ με 2-1. Ο Κρέσπο αγωνίστηκε και στα 90' της αναμέτρησης. Την επόμενη χρονιά, αποτέλεσε ξανά σταθερό πυλώνα της άμυνας του ΠΑΟΚ και πραγματοποίησε εξαιρετικές εμφανίσεις. Στέφθηκε εκ νέου κυπελλούχος Ελλάδος για το 2017-2018, με τον ΠΑΟΚ να αντιμετωπίζει ξανά την ΑΕΚ στο στάδιο του ΟΑΚΑ. Το τελικό σκορ ήταν 2-0 υπέρ του ΠΑΟΚ. Ο Κρέσπο αγωνίστηκε ξανά για όλη την διάρκεια του αγώνα. Για το 2018-2019, μαζί με τον Φερνάντο Βαρέλα, αποτέλεσαν, για τρίτη συνεχόμενη χρονιά, το αμυντικό δίδυμο του δικεφάλου και στο φινάλε της σεζόν πανηγύρισε το νταμπλ αφού πέρα από το πρωτάθλημα, κατέκτησε και το κύπελλο. Κατά την διάρκεια της χειμερινής περιόδου, ανανέωσε το συμβόλαιό του με την ομάδα μέχρι το 2021. Τον Δεκέμβρη του 2020, κατέληξε σε συμφωνία με την ομάδα του ΠΑΟΚ για ανανέωση του συμβολαίου του μέχρι το καλοκαίρι του 2022.
Το 2019-2020 αγωνίστηκε σε 20 αγώνες σε όλη την σεζόν εξαιτίας τραυματισμού που υπέστη. Για το 2020-2021, αποτέλεσε βασικό στέλεχος της ομάδος για όλη την διάρκεια της σεζόν, ενώ στο φινάλε της χρονιάς, στέφθηκε κυπελλούχος Ελλάδας για τέταρτη φορά με την φανέλα του ΠΑΟΚ. Στον τελικό της 22 Μαΐου, ο ΠΑΟΚ ήρθε αντιμέτωπος με τον ΟΣΦΠ, με τον Δικέφαλο του Βορρά να επικρατεί με σκορ 2-1. Ο Κρέσπο, για ακόμη έναν τελικό, αποτέλεσε έναν από τους βασικούς κεντρικούς αμυντικούς της ομάδας. Με αυτόν τον τίτλο, μαζί με τον έτερο αμυντικό του ΠΑΟΚ, Φερνάντο Βαρέλα, έγιναν οι δύο παίκτες του ΠΑΟΚ με τους περισσότερους τίτλους στην ιστορία της ομάδας.
ΑΠΟΕΛ
Τον Ιούνιο του 2022, υπέγραψε στον ΑΠΟΕΛ ως ελεύθερος.
Εθνική ομάδα
Ο Κρέσπο έχει αγωνιστεί με τις «μικρές» Εθνικές Ισπανίας U19, U20 και U21.
Ομαδικά
<references group="lower-greek"/>
Ομαδικές
Σεβίλλη Β
Σεβίλλη
ΠΑΟΚ
Διεθνής
Ισπανία U19
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Ανδαλουσιανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ισπανίας Κ19 Κατηγορία:Ποδοσφαιριστές Εθνικής Ισπανίας Κ20 Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Σεβίγια ΑΚ Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ράθινγκ Σανταντέρ Κατηγορία:Ποδοσφαιριστές Κάλτσιο Πάντοβα Κατηγορία:Ποδοσφαιριστές Σέριε Β Κατηγορία:Ισπανοί ποδοσφαιριστές στο εξωτερικό Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Μπολόνια ΦΚ 1909 Κατηγορία:Ποδοσφαιριστές Σέριε Α Κατηγορία:Ποδοσφαιριστές Ελλάς Βερόνα Κατηγορία:Ποδοσφαιριστές ΦΚ Κόρδοβα Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Ράγιο Βαγιεκάνο Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Ferrari 348
Η Ferrari 348 ήταν ένα σπορ αυτοκίνητο υψηλών επιδόσεων, που παρήχθη από την ιταλική αυτοκινητοβιομηχανία Ferrari, μεταξύ του 1989 και του 1995, σε 8.844 αντίτυπα. Το μοντέλο παρουσιάστηκε για πρώτη φορά στο Σαλόνι Αυτοκινήτου της Φρανκφούρτης τον Σεπτέμβριο του 1989, ως ο επίσημος διάδοχος της Ferrari 328 και παρήχθη έως το 1994, με εξαίρεση την εκδοχή καμπριολέ, γνωστή ως 348 Spider, η οποία κατασκευάστηκε από το 1993 έως το 1995. Η στάνταρ εκδοχή της 348 αντικαταστάθηκε τον Μάιο του 1994 από την Ferrari F355, ενώ η κάμπριο από την εκδοχή F355 Spider, που εισήχθη το 1995.
Εξωτερικοί σύνδεσμοι
348 Κατηγορία:Αυτοκίνητα πολυτελείας Κατηγορία:Σπορ αυτοκίνητα
Κύπελλο Ελλάδος ποδοσφαίρου ανδρών 2008-09
Η διοργάνωση
Στην 67η διοργάνωση του Κυπέλλου Ελλάδας, για την περίοδο 2008-09, ξεκίνησαν συνολικά 70 ομάδες (16 Α' Εθνικής, 18 Β' Εθνικής και 36 Γ' Εθνικής κατηγορίας). Διεξήχθη σε 7 γύρους, συμπεριλαμβανομένου του τελικού.
Μεγαλύτερη έκπληξη της διοργάνωσης υπήρξε η πρόκριση του Πανσερραϊκού επί του Παναθηναϊκού στην προημιτελική φάση, όταν μετά το 0-0 των Σερρών η φιλοξενούμενη ομάδα πέτυχε μεγάλη νίκη - πρόκριση με σκορ 3-2 στο Ολυμπιακό Στάδιο. Οι πιο αμφίρροπες αναμετρήσεις των προκριματικών φάσεων ήταν τα ντέρμπι του ΠΑΟΚ, αρχικά με τον Άρη, όταν μετά από δύο στείρες ισοπαλίες ο «Δικέφαλος» προκρίθηκε στη διαδικασία των πέναλτι, για να αποκλειστεί στη συνέχεια από τον Ολυμπιακό (νίκη 1-0 στην Τούμπα και ήττα 2-0 μετά από παράταση στο Στάδιο Καραϊσκάκη).
Ο Ολυμπιακός έφτασε ως τον τελικό της διοργάνωσης, και για τρίτη φορά εντός της τρέχουσας δεκαετίας, αντίπαλός του ήταν η ΑΕΚ, η οποία γνώρισε αρκετές δυσκολίες στο δρόμο της προς τον τελικό, αποκλείοντας τον Ηλυσιακό στην παράταση, την Κέρκυρα με ένα γκολ στο τελευταίο λεπτό του αγώνα και την Ξάνθη με τον κανονισμό του εκτός έδρας γκολ.
Ο τελικός έγινε μετά από 7 χρόνια και με τους ίδιους αντιπάλους στο Ολυμπιακό Στάδιο (έδρα της ΑΕΚ τη φορά αυτή σε αντίθεση με το 2002), τον οποίο μάλιστα τίμησε με την παρουσία του, επίσης μετά από 7 χρόνια, ο Πρόεδρος της Δημοκρατίας (τη φορά αυτή ο Κάρολος Παπούλιας), ο οποίος χαιρέτισε προσωπικά και τις δύο ομάδες κατά την έναρξη του αγώνα και απένειμε το τρόπαιο στους ποδοσφαιριστές της νικήτριας ομάδας.
Ο αγώνας υπήρξε ένας από τους πιο δραματικούς της ιστορίας του ελληνικού ποδοσφαίρου, με πολλές εναλλαγές συναισθημάτων και ιδιαίτερη τροπή. Η ΑΕΚ προηγήθηκε με δύο γκολ ήδη πριν τη συμπλήρωση του πρώτου δεκάλεπτου, ο Ολυμπιακός στο δεύτερο ημίχρονο πέτυχε γρήγορα τέρμα και έπειτα ισοφάρισε, η ΑΕΚ πήρε εκ νέου το προβάδισμα με γκολ στο 90', κι ενώ διαφαινόταν ότι θα είναι η νικήτρια, οι «ερυθρόλευκοι» έστειλαν το ματς στην παράταση με γκολ στο τελευταίο λεπτό των καθυστερήσεων.
Λίγο πριν τη λήξη του πρώτου ημιχρόνου της παράτασης ο Ολυμπιακός προηγήθηκε με 4-3, όμως σε ελάχιστα λεπτά έμεινε με 9 ποδοσφαιριστές λόγω δύο απανωτών αποβολών. Αυτό βοήθησε την ΑΕΚ να ισοφαρίσει γρήγορα στην επανάληψη σε 4-4 και να οδηγήσει τελικά τον αγώνα στα πέναλτι. Εκεί μετά από μία ψυχοφθόρα διαδικασία κι ενώ σχεδόν όλοι οι ποδοσφαιριστές αμφοτέρων των ομάδων εκτέλεσαν από δύο φορές (συνολικά 34 σουτ), ο Ολυμπιακός κατέκτησε τελικά τη νίκη με σκορ 15-14 (σύνολο 19-18).
Με την επιτυχία του αυτή ο Ολυμπιακός έφτασε και στην κατάκτηση του 4ου νταμπλ την τότε τελευταία πενταετία, ενώ παράλληλα κατακτούσε το τρόπαιο για πρώτη φορά στα πέναλτι (νωρίτερα είχε 3 ήττες σ' αυτή τη διαδικασία, το 1974, 1976 και 1988). Για τον Πρέντραγκ Τζόρτζεβιτς ήταν ο τελευταίος αγώνας της καριέρας του (κατέκτησε 5 κύπελλα σε 8 παρουσίες σε τελικούς). Αντίθετα ο ποδοσφαιριστής της ΑΕΚ Παντελής Καφές απέτυχε να κερδίσει το κύπελλο και με μία τρίτη ομάδα της καριέρας του (προηγήθηκαν ο ΠΑΟΚ το 2001 και 2003 και ο Ολυμπιακός το 2005 και 2006).
Ο τελικός
Μπλάνκο (4' 13px|Πετυχημένο κεφαλιά, 8' 13px|Πετυχημένο σουτ), Σκόκο (90' 13px|Πετυχημένο σουτ, 107' 13px|Πετυχημένο σουτ)
Εξωτερικοί Σύνδεσμοι - Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 2008-2009
2,4-διμεθυλεξάνιο
Το 2,4-διμεθυλεξάνιο (σε δύο οπτικά εναντιομερή) είναι ένα διακλαδισμένο αλκάνιο, δηλαδή άκυκλος κορεσμένος υδρογονάνθρακας, με χημικό τύπο C8H18 και σύντομο συντακτικό τύπο (CΗ3)2CHCH2CH(CH3)CH2CΗ3.
Ισομέρεια
Το 2-μεθυλεπτάνιο έχει τα ακόλουθα δεκαεπτά (17) ισομερή θέσης:
Ονοματολογία
Η ονομασία «2,4-διμεθυλεξάνιο» προέρχεται από την ονοματολογία κατά IUPAC. Συγκεκριμένα, το αρχικό πρόθεμα «διμεθυλο-» δηλώνει την παρουσία δύο (2) όμοιων διακλαδώσεων ενός ατόμου άνθρακα («μεθυλο»), ενωμένα στα άτομα άνθρακα #2 και #4, όπως δηλώνουν οι αρχικοί αριθμοί θέσης («2,4-»), το τμήμα «εξ-» δηλώνει την παρουσία έξι (6) ατόμων άνθρακα στην κύρια ανθρακική αλυσλιδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που διαθέτουν χαρακτηριστικές καταλήξεις.
Δομή
Το μόριό του αποτελείται από οκτώ (8) άτομα άνθρακα (τέσσερα (4) πρωτοταγή, δύο (2) δευτεροταγή και δύο (2) τριτοταγή ) και δεκαοκτώ (18) άτομα υδρογόνου.
Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
Η σύνθεση 2,4-διμεθυλεξανίου γίνεται και με επίδραση μεθυλολιθίου σε 2,4-διαλεξάνιο:
Με αναγωγή αλογονούχων ενώσεων
3. Με αναγωγή των αντίστοιχων αλκυλιωδιδίων από HI :
4. Με αναγωγή από μέταλλα (συνήθως λίθιο ή μαγνήσιο) και στη συνέχεια υδρόλυση των παραγόμενων οργανομεταλλικών ενώσεων.Π.χ.: :
Με αναγωγή οξυγονούχων ενώσεων
1. Με αναγωγή των κατάλληλων αλδεϋδών με υδραζίνη (NH2NH2) (αντίδραση Wölf-Kishner) παράγεται 2,4-διμεθυλεξάνιο. Π.χ. για την 3,5-διμεθυλεξανάλη έχουμε την ακόλουθη στοιχειομετρική εξίσωση:
2. Με αναγωγή των κατάλληλων κετονών (αντίδραση Clemmensen) παράγεται 2,4-διμεθυλεξάνιο. Π.χ. για την 3,5-διμεθυλεξανόνη-2 έχουμε την ακόλουθη στοιχειομετρική εξίσωση::
Με αναγωγή θειούχων ενώσεων
1. Με αναγωγή των κατάλληλων θειολών (μέθοδος Raney) παράγεται 2,4-διμεθυλεξάνιο. Π.χ. για την 3,5-διμεθυλεξανοθειόλη-1 έχουμε την ακόλουθη στοιχειομετρική εξίσωση:
2. Με αναγωγή των κατάλληλων θειαιθέρων (μέθοδος Raney) παράγεται 2,4-διμεθυλεξάνιο. Π.χ. για το 3,5-διμεθυλο-1-(3΄,5΄-διμεθυλεξυλοθει)εξάνιο χουμε την ακόλουθη στοιχειομετρική εξίσωση
Με καταλυτική υδρογόνωση ακόρεστων αλειφατικών υδρογονανθράκων
Με καταλυτική υδρογόνωση κατάλληλων ακόρεστων υδρογονανθράκων παράγεται 2,4-διμεθυλεξάνιο. Π.χ. για το 3,5-διμεθυλεξένιο-1 έχουμε την ακόλουθη στοιχειομετρική εξίσωση:
Οξείδωση
2. Παραγωγή υδραερίου:
3. Καταλυτική οξείδωση κυρίως προς σχεδόν ισομοριακό μίγμα 2,4-διμεθυλεξανόλης-2 και 3,5-διμεθυλεξανόλη-3:
Παρεμβολή καρβενίων
Προκύπτει επομένως μίγμα 3,5-διμεθυλεπτάνιου (~33%), 2,2,4-τριμεθυλεξάνιου (~5,6%), 2,4,4-τριμεθυλεξάνιου (~5,6%), 2,3,4-τριμεθυλεξάνιου (~11,1%), 2,3,5-τριμεθυλεξάνιου (~11,1%), 2,4-διμεθυλεπτάνιου (~16,7%) και 4-αιθυλο-2-μεθυλεξάνιου (~16,7%).
Καταλυτική ισομερείωση
2,4-διμεθυλεξάνιο μπορεί να υποστεί καταλυτική ισομερείωση προς όλα τα ισομερή του.
Πηγές
Κατηγορία:Οκτάνια
Μαχμούτ Α΄ (Σελτζούκος σουλτάνος)
Ο Μαχμούτ Α΄ (1088 - 1094), Σουλτάνος της Αυτοκρατορίας των Σελτζούκων (1092 - 1094) ήταν γιος και διάδοχος του Μαλίκ Σαχ Α΄. Δεν μπόρεσε να κερδίσει τον έλεγχο στην μεγάλη αυτοκρατορία, που είχαν δημιουργήσει ο πατέρας του και ο παππούς του Αλπ Αρσλάν, με αποτέλεσμα την κατάρρευσή της. Η μητέρα του Μαχμούτ Α΄, η Τουρκάν Χατούν προσπάθησε να εξασφαλίσει τη διαδοχή τού θρόνου για τον τετράχρονο γιο της, που ανακηρύχτηκε σουλτάνος στη Βαγδάτη. Ο μεγαλύτερος γιος του Μαλίκ Σαχ Α΄, ο Μπερκιαρούκ ανακηρύχτηκε επίσης αυτοκράτορας· οι στρατοί των δυο διεκδικητών αδελφών συναντήθηκαν κοντά στο Χαμαντάν, όπου ο στρατός του Μπερκιαρούκ νίκησε και κατέλαβε την πρωτεύουσα Ισφαχάν. Μετά την ήττα αυτή, ο Μαχμούτ Α΄ και η μητέρα του δολοφονήθηκαν από την οικογένεια του μεγάλου Πέρση βεζίρη Νιζάμ αλ-Μουλκ.
Μετά το θάνατο του Μαλίκ Σαχ Α΄, η Αυτοκρατορία των Σελτζούκων διασπάστηκε σε διάδοχα κράτη. Πολλοί τοπάρχες και εμίρηδες, είτε συνδεόταν με τον σουλτάνο των Μεγάλων Σελτζούκων είτε όχι, επιχειρούσαν να φτιάξουν τα δικά τους κράτη. Ο Μαχμούτ Α΄ έγινε σουλτάνος του πυρήνα της παλαιάς αυτοκρατορίας. Τον Μαλίκ Σαχ Α΄ διαδέχθηκε στην Ανατολία ο (3ος εξάδελφός του) Κιλίτζ Αρσλάν Α΄ και στη Συρία ο (αδελφός του) Τουτούς· όλοι αυτοί αυτονομήθηκαν από τον σουλτάνο. Η έλλειψη ενότητας μεταξύ των Σελτζουκικών ηγεμονιών επέτρεψε λίγο αργότερα στην Α΄ Σταυροφορία (1096 - 1099) την απροσδόκητη επιτυχία της. Παρόλο που η βασιλεία του ήταν σύντομη ο Μαχμούτ Α΄ κυβέρνησε με σιδερένια γροθιά το εναπομείναν μετά τις αποσκιρτήσεις κράτος του.
Πηγές
Κατηγορία:Σελτζούκοι Σουλτάνοι
Άμερστ (Μασαχουσέτη)
Το Άμερστ (αγγλικά: Amherst) είναι μία πόλη στην Κομητεία Χάμσαϊρ της Μασαχουσέτης των ΗΠΑ, η οποία βρίσκεται στην κοιλάδα του Ποταμού Κονέκτικατ. Σύμφωνα με την απογραφή του 2010, ο πληθυσμός της πόλης ανέρχεται στους 37.819 κατοίκους, καθιστώντας την πόλη ως την μεγαλύτερη κοινότητα στην κομητεία Χάμσαϊρ, παρόλο που η έδρα της διοίκησης της κομητείας βρίσκεται στο Νορθάμπτον. Στην πόλη βρίσκονται τρία σημαντικά ιδρύματα ανωτάτης εκπαίδευσης, τα οποία είναι μέλη της Κοινοπραξίας Πέντε Κολλεγίων, το Κολλέγιο Άμερστ, το Κολλέγιο Χάμσαϊρ και το Πανεπιστήμιο της Μασαχουσέτης Άμερστ. Το Άμερστ θεωρείται ως μία από τις πιο προοδευτικά φιλελεύθερες περιοχές των ΗΠΑ, γεγονός που οφείλεται σε σημαντικό βαθμό στην παρουσία των προαναφερθέντων ιδρυμάτων ανωτάτης εκπαίδευσης. Σε αντίθεση με άλλες ομώνυμες πόλεις, το όνομα της πόλης προφέρεται χωρίς το h, γεγονός στο οποίο βασίστηκε η ρήση των κατοίκων της πόλης «Μόνο το "h" είναι σιωπηλό» (αγγλ. Only the 'h' is silent), η οποία αναφέρεται τόσο στην προφορά του ονόματος της πόλης όσο και στον πολιτικά δραστήριο πληθυσμό της πόλης.
Το Άμερστ είναι τμήμα της Μητροπολιτικής Περιοχής Σπρίνγκφιλντ, καθώς βρίσκεται 28,9 χιλιόμετρα βορειοανατολικά της πόλης του Σπρίνγκφιλντ. Επίσης, η πόλη θεωρείται ως η βορειότερη πόλη της μητροπολιτικής περιοχής Χάρτφορντ-Σπρίνγκφιλντ, η οποία είναι γνωστή και ως Διάδρομος της Γνώσης.
Εξωτερικοί σύνδεσμοι
Κατηγορία:Πόλεις της Μασαχουσέτης
Ρόδα, τσάντα και κοπάνα Νο2
Το Ρόδα τσάντα και κοπάνα Νο2 είναι ελληνική κωμική ταινία του 1983 σε συμπαραγωγή Σπέντζος Φιλμ και Ευρώπη Φιλμ. Τη σκηνοθεσία την υπογράφει ο Όμηρος Ευστρατιάδης και το σενάριο γράφτηκε από τον Γιάννη Σκλάβο. Πρωταγωνιστούν οι: Σωτήρης Τζεβελέκος, Μίμης Φωτόπουλος, Στηβ Ντούζος και Γιάννης Γκιωνάκης.
Πλοκή
'Ενα πλούσιο βουτυρόπαιδο έρχεται στο λύκειο Χαβαλέ με τον υπηρέτη του για την καινούργια σχολική χρονιά και φυσικά γίνεται το επίκεντρο της πλάκας των άλλων μαθητών ,ώσπου ερωτεύεται μια συμμαθήτριά του, αλλάζει και γίνεται ο πιο σκληρός, γίνεται αποδεκτός από τους συμμαθητές του και όλοι μαζί ξεσπούν στους καθηγητές.
Εισπράξεις
Η ταινία προβλήθηκε τη σεζόν 1983-1984,έκοψε 119.819 εισιτήρια και ήρθε 4η ανάμεσα στις 33 ταινίες της σεζόν.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1983 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Ομήρου Ευστρατιάδη Κατηγορία:Ταινίες σε σενάριο Γιάννη Σκλάβου Κατηγορία:Ταινίες γυρισμένες στην Ελλάδα Κατηγορία:Ταινίες σίκουελ Κατηγορία:Ταινίες παραγωγής Σπέντζος Φιλμ
Ιμπραχίμ ιμπν Γιακούμπ
μικρογραφία|250x250εσ| Το ταξίδι του Ιμπαχίμ ιμπν Γιακούμπ Ο Ιμπραχίμ ιμπν Γιακούμπ (إبراهيم بن يعقوب, אברהם בן יעקב) (912-966) ήταν Ισπανοάραβας, Σεφαρδίτης Εβραίος περιηγητής του 10ου αιώνα, πιθανώς έμπορος, ο οποίος μπορεί να είχε επίσης εμπλακεί σε διπλωματία και κατασκοπεία.
Βιογραφία
Η οικογένειά του καταγόταν από την υπό μαυριτανική κυριαρχία Τορτόζα κοντά στις εκβολές του Έβρου, αλλά μπορεί επίσης να ζούσε στην Κόρδοβα. Η γραπτή και προφορική ιστορία και τα γραπτά του υποδηλώνουν ότι είχε εβραϊκό υπόβαθρο. Ωστόσο, έχει επίσης υποστηριχθεί από άλλους ιστορικούς ότι ήταν Μουσουλμάνος εβραϊκής καταγωγής και ο ιστορικός Μπέρναρντ Λιούις δηλώνει: «Υπάρχει κάποια αβεβαιότητα για το αν ήταν ομολογουμένως Εβραίος ή Μουσουλμάνος εβραϊκής καταγωγής».
Το 961–62 ταξίδεψε στη Δυτική και Κεντρική Ευρώπη και στην Ιταλία, τουλάχιστον μέχρι τη Ρώμη, όπου έγινε δεκτός με ακροατήριο με τον αυτοκράτορα της Αγίας Ρωμαϊκής Αυτοκρατορίας Όθωνα Α΄ κατά την πρώτη εβδομάδα του Φεβρουαρίου. Τίποτα δεν είναι γνωστό για την επιστροφή του στην Αλ-Άνταλους (το τμήμα της Ιβηρικής Χερσονήσου που διοικούταν από τους Μουσουλμάνους), ούτε για περαιτέρω ταξίδι. Τα απομνημονεύματα και τα σχόλια του ταξιδιού του, που πιθανώς παρουσιάστηκαν για πρώτη φορά στον χαλίφη της Κόρδοβας Αλ-Χακάμ Β΄ (961–76), έχουν χαθεί. Έχουν διατηρηθεί μόνο αποσπάσματα μεταγενέστερων συγγραφέων.
Το έργο του είναι ευρέως γνωστό ότι παρέχει την πρώτη αξιόπιστη περιγραφή του πολωνικού κράτους υπό τον Μιέσκο Α΄ της Πολωνίας, τον πρώτο ιστορικό ηγεμόνα της Πολωνίας. Είναι επίσης γνωστός για την περιγραφή του για τους Βίκινγκς που ζούσαν στο Χέδεπι, της οχύρωσης των Νακονιδών στο Κάστρο του Μέκλενμπουργκ και αυτού που ήταν, κατά πάσα πιθανότητα, ο πυρήνας του μεταγενέστερου δουκικού κάστρου και του παλατιού στο Σβερίν. Ο Ιμπραχίμ ιμπν Γιακούμπ έχει μια μοναδική θέση στην ιστορία της Τσεχίας ως ο πρώτος άνθρωπος που ανέφερε γραπτώς την πόλη της Πράγας και την εβραϊκή κοινότητά της. Ανέφερε επίσης τον Τσέχο Μπολέσλαο Α΄ της Βοημίας και την Κρακοβία ως μέρος του Δουκάτου της Βοημίας.
Εξωτερικοί σύνδεσμοι
Κατηγορία:Εβραίοι εξερευνητές Κατηγορία:Εβραίοι ιστορικοί Κατηγορία:Αρχαίοι γεωγράφοι